Animal Collective

Istorija

„Animal Collective“ šaknys siekia vaikystę, nes jos nariai Panda Bear ir Deakin susipažino dar antroje mokyklos klasėje Baltimorėje ir tapo gerais draugais. Vėliau Panda Bear išvyko mokytis į Pensilvaniją, o Deakin liko mokytis Baltimorėje, kur susipažino ir su kitais būsimos grupės nariais, kurie tuo metu grojo indie rock stiliaus muzikos grupėje pavadinimu „Automine“.
Panda ir Deakin išvyko į koledžą Bostone, o Avey ir Geologist lankė mokyklas Niujorke. Tuo metu Panda su Deakin dirbo prie Panda debiutinio albumo "Panda Bear" ir įsteigė savo įrašų kompaniją pavadinimu "Soccer Star Records", kurioje ir išleido albumą "Panda Bear".
Avey taip pat įrašinėjo albumą, kuris galiausiai buvo pavadintas Spirit They're Gone, Spirit They've Vanished. Avey taip pat paprašė Panda groti būgnų partiją, tad albumas buvo išleistas su Avey Tare ir Panda Bear slapyvardžiais. „Soccer Star“(ankstesnis įrašų kompanijos ženklas) buvo pakeistas į „Animal“, su intencija, kad bus leidžiama jau keturių muzikantų muzika.
Pabaigę mokyklą Panda ir Deakin persikėlė į Niujorką 2000 metais (tais pačiais metais buvo išleistas ir albumas Spirit They're Gone, Spirit They've Vanished). Tuo metu, kai būsimieji ”Animal Collective” grojo Niujorko klubuose, prie jų vėl prisijungė Geologist. Visa gyvenimiška patirtis buvo sudėta į albumą Danse Manatee, kurį išleido „Catsup Plate“ įrašų kompanija. Danse Manatee albumas pasirodė 2001 m., kurio autoriais buvo įvardinti : Avey Tare, Panda Bear and Geologist. Pirmasis grupės turas su Black Dice buvo patalpintas į 2002 m. pasirodžiusį albumą Hollinndagain. Gyvo garso albumas buvo išleistas "Secretly Canadian" įrašų kompanijos, kuri leidžia tik riboto kiekio vinilines plokšteles. Buvo įrašyta tik 300 kopijų, kiekviena iš jų turėjo rankų darbo originalų viršelį. Hollinndagain tūrbūt pats rečiausias iš visų "Animal Colective" produktų.
Su grupe vėl pradėjo groti Deakin. Tada „Animal Collective“ išleido vieną žymiausių savo darbų Campfire Songs, dar kartą bendradarbiaudami su Catsup Plate. Campfire Songs idėja ir kai kurios dainos buvo atėjusios iš tų laikų, kai Away Tare ir Panda Bear grodavo Niujorko klubuose. Albumas buvo įrašytas gyvo pasirodymo metu, taigi jį sudarė penkios dainos, grojamos viena po kitos be jokios pertraukos. Norėdami padaryti albumą tokį šiltą, kaip stovyklos laužas (angl. campfire), grupės nariai sumanė į minidiską įrašyti ne tik muziką, bet taip pat įtraukti ir aplinkos garsus. 2002 metais „Animal Collective“ sulaukė pripažinimo dėl savo pasirodymo Arto Lindsay albume Invoke (Righteous Babe Records).
Prodiuseriams nerimaujant, kad Avey Tare, Panda Bear, Deakin and Geologist būtų pernelyg ilgas grupės įvardijimas bei įrašų kompanijoms akcentuojant, jog pavadinimas yra būtinas, kad produktą būtų galima pateikti rinkai, grupės nariai apsisprendė sujungti savo seną „etiketę“ „Animal“ ir įkvėpimo pagauti tapo „Animal Collective“. Šis grupės pavadinimas buvo labai patogus, kadangi neįpareigojo grupės turėti tam tikrą nekintantį narių skaičių ir leido visiems jaustis laisvai bei dirbti dviese ar keturiese, priklausomai nuo projektų pobūdžio ar tiesiog grupės narių nuotaikos. Pirmasis jų oficialus projektas buvo „Here Comes the Indian“, pasirodęs 2003 m. Albumas buvo išleistas jų pačių įrašų kompanijoje, nauju pavadinimu „Paw Tracks“. „Paw Tracks“ buvo suformuota su Todd Hyman pagalba iš „Carpark“ įrašų kompanijos. Grupės nariai džiaugėsi suradę tokį žmogų, kaip Todd Hyman. Jis turėjo daug patirties įrašų kompanijų valdymo srityje ir buvo pamėgęs „Animal Collective“ kuriamą muziką.
„Here Comes the Indian“ – pirmasis oficialus „Animal Collective“ kūrybos atspindys.
Abu 2003 metais išleisti albumai dar labiau atkreipė publikos dėmesį į „Animal Collective“. Grupe susižavėjo ne tik daugybė klausytojų, bet ir įrašų kompanija fat Cat Records, pasišovusi išleisti dvigubą albumą, sudarytą iš Spirit ir Danse Manatee. Šie grupės kūriniai, anksčiau žinomi tik saujelei gerbėjų Niujorke, dabar galėjo pasiekti platesnę auditoriją.
Po sudėtingųjų Here Comes the Indian ritmų, Avey ir Panda nusprendė išmėginti kitokį stilių. Kiekvienas jų pradėjo kurti muziką patys, o atlikinėjo ją kaip duetas, dažniausiai – su akustinėmis gitaromis, vienu būgnu, keliais efektais ir, aišku, savo pačių balsais. Kaip duetas Avey ir Panda darė pasaulinį turnė, kl galiausiai apsistojo Kolorado valstijoje ir įrašė albumą su Rusty Santos – draugu muzikantu iš Niujorko. Albumas buvo pavadintas Sung Tongs ir išleistas Fat Cat Records 2004 metais. Sung Tongs buvo išliaupsintas kritikų už stiprią harmoniją, egzotišką medžiagą, duslią, zvimbiančią melodiją ir laisvę, besiliejančią iš kiekvienos natos.
Kieran Hebden „Animal Collective“ Škotijoje pristatė Vashti Bunyan, kuris buvo neseniai grojęs Bunyan's band’e. Būdami kultinio folk albumo (išėjusio 1970 m.) Just Another Diamond Day fanais, jie susidraugavo ir susitarė dėl keleto kūrinių įrašymo. Buvo išleistas Prospect Hummer albumas, kurio vokalu ir tapo Bunyan.
2005 spalį „Animal Collective“ išleido septintąjį ir, beje, itin gerai vertinamą savo albumą Feels, kuris buvo įrašytas Sietle su Scott Colburn. Po Feels išleidimo „Animal Collective“ išvyko į didžiausią turnė per savo karjerą. Grupė koncertavo įvairiose šalyse (įskaitant ir Australiją bei Naująją Zelandiją) iki pat 2006 metų.
Per savo didžiąją turnė, „Animal Collective“ sukūrė ir kelias naujas dainas, kurių dauguma buvo įtrauktos į 2007 metais išleistą albumą Strawberry Jam.
Trumpam išsiskirsčius dėl savų darbų grupė grįžo ir trise įrašė naują albumą - Merriweather Post Pavilion kuris buvo išleistas 2009-ų Sausį. Albumas buvo pripažintas kritikų ir, nors ir išleistas metų pradžioje, jau paminėtas kaip vienas geriausių metų albumų.